ΚΑΝΟΝΙΣΜΟΣ (ΕΚ) αριθ. 850/96 ΤΗΣ ΕΠΙΤΡΟΠΗΣ της 8ης Μαΐου 1996 για τη μεταφορά της προθεσμίας σποράς ορισμένων αροτραίων καλλιεργειών σε ορισμένες περιοχές για την περίοδο εμπορίας 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για την καθιέρωση καθεστώτος στηρίξεως των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 2989/95 (2), και ιδίως το άρθρο 12,

Εκτιμώντας:

ότι, στο άρθρο 10 παράγραφος 2 του κανονισμού (ΕΟΚ) αριθ. 1765/92, προβλέπεται ότι, για να μπορούν να απολαύσουν των αντισταθμιστικών πληρωμών για τα σιτηρά, οι πρωτεϊνούχες καλλιέργειες και οι σπόροι λίνου σύμφωνα με το καθεστώς στηρίξεως ορισμένων αροτραίων καλλιεργειών, οι παραγωγοί θα πρέπει να έχουν σπείρει το αργότερο στις 15 Μαΐου που προηγείται της εν λόγω συγκομιδής 7

ότι το άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 2295/92 της Επιτροπής, της 31ης Ιουλίου 1992, περί των λεπτομερειών εφαρμογής του καθεστώτος στηρίξεως των παραγωγών ορισμένων πρωτεϊνούχων καλλιεργειών που αναφέρονται στον κανονισμό (ΕΟΚ) αριθ. 1765/92 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 3347/93 (4), καθορίζει τις 15 Μαΐου ως προθεσμία για τη σπορά των πρωτεϊνούχων καλλιεργειών 7

ότι ο κανονισμός (ΕΚ) αριθ. 981/95 της Επιτροπής, της 26ης Απριλίου 1995, όσον αφορά τη μεταφορά της προθεσμίας σποράς ορισμένων αροτραίων καλλιεργειών σε ορισμένες περιοχές (5), ο οποίος παρεκκλίνει από τους κανονισμούς (ΕΟΚ) αριθ. 1765/92 και (ΕΟΚ) αριθ. 2295/92, μεταφέρει ιδίως την προθεσμία που εφαρμόζεται στη σπορά των αροτραίων καλλιεργειών πλήν των ελαιούχων καλλιεργειών, στη Φινλανδία και στη Σουηδία 7

ότι το άρθρο 11 του κανονισμού (ΕΟΚ) αριθ. 1765/92 προβλέπει ότι για να δικαιούται της πληρωμής προκαταβολής, ο παραγωγός πρέπει να έχει σπείρει τους ελαιούχους σπόρους το αργότερο σε ημερομηνία που έχει καθοριστεί από την Επιτροπή 7 ότι, στην προκειμένη περίπτωση, το άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 2294/92 της Επιτροπής, της 31ης Ιουλίου 1992, περί λεπτομερειών εφαρμογής του καθεστώτος στηρίξεως των παραγωγών ορισμένων ελαιούχων καλλιεργειών που αναφέρονται στον κανονισμό (ΕΟΚ) αριθ. 1765/92 του Συμβουλίου (6), όπως τροποποιήθηκε τελευταία από τον κανονισμό (ΕΚ) αριθ. 428/96 (7), καθορίζει τις 15 Μαΐου ως προθεσμία σποράς για τους ελαιούχους σπόρους 7 ότι ο κανονισμός (ΕΚ) αριθ. 1055/94 της Επιτροπής, της 5ης Μαΐου 1994, όσον αφορά τη μεταφορά της προθεσμίας σποράς των ελαιούχων σπόρων σε ορισμένες περιοχές (8), όπως τροποποιήθηκε από τον κανονισμό (ΕΚ) αριθ. 919/95 (9), μεταφέρει την προθεσμία που εφαρμόζεται στη σπορά των ελαιούχων σπόρων σε ορισμένες περιοχές 7

ότι, λόγω των ιδιαίτερα κακών κλιματολογικών συνθηκών του έτους αυτού, δεν θα είναι δυνατόν να τηρηθούν, σε όλες τις περιπτώσεις, οι προθεσμίες σποράς που καθορίστηκαν για την Αυστρία, τη Φινλανδία και τη Σουηδία 7 ότι, κατά συνέπεια, πρέπει να παραταθεί η προθεσμία που εφαρμόζεται για την σπορά των σιτηρών, των ελαιούχων καλλιεργειών, των πρωτεϊνούχων καλλιεργειών και των ελαιούχων σπόρων που πραγματοποιούνται για την περίοδο εμπορίας 1996/97 ώστε να καθοριστεί αυτή στις 15 Ιουνίου για όλη την επικράτεια της Φινλανδίας και της Σουηδίας 7 ότι, όσον αφορά την Αυστρία, θα πρέπει να μεταφερθεί στις 31 Μαΐου, για την εν λόγω περίοδο, η προθεσμία σποράς του καλαμποκιού και της σόγιας που πραγματοποιούνται για την περίοδο εμπορίας 1996/97 σε όλη την επικράτειά της 7 ότι, γι' αυτό, πρέπει όπως το επιτρέπει το άρθρο 12 έβδομη περίπτωση του κανονισμού (ΕΟΚ) αριθ. 1765/92, να υπάρξει παρέκκλιση από τους κανονισμούς (ΕΟΚ) αριθ. 1765/92, (ΕΟΚ) αριθ. 2294/92, (ΕΟΚ) αριθ. 2295/92, (ΕΚ) αριθ. 1055/94 και (ΕΚ) αριθ. 918/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης σιτηρών, λιπαρών ουσιών και αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι προθεσμίες σποράς για την Αυστρία, τη Φινλανδία και τη Σουηδία για την περίοδο εμπορίας 1996/97 καθορίζεται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 15 Μαΐου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 312 της 23. 12. 1995, σ. 5.

(3) ΕΕ αριθ. L 221 της 6. 8. 1992, σ. 28.

(4) ΕΕ αριθ. L 300 της 7. 12. 1993, σ. 5.

(5) ΕΕ αριθ. L 95 της 27. 4. 1995, σ. 12.

(6) ΕΕ αριθ. L 221 της 6. 8. 1992, σ. 22.

(7) ΕΕ αριθ. L 60 της 9. 3. 1996, σ. 6.

(8) ΕΕ αριθ. L 115 της 6. 5. 1994, σ. 9.

(9) ΕΕ αριθ. L 95 της 27. 4. 1995, σ. 16.

ΠΑΡΑΡΤΗΜΑ

Προθεσμία σποράς για την περίοδο εμπορίας 1996/97

>ΘΕΣΗ ΠΗΝΑΚΑ>